Diari Oficial de la Generalitat Valenciana


Sumari del DOGV 5564, del 26-07-2007 (2007/9824)

Licitació del concurs per a adjudicar el contracte de servici per a l'embalatge, el transport, el desembalatge i el muntatge de l'exposició Mariano Benlliure i la fira taurina al museu de Belles Arts de València i al museu de Belles Arts Gravina d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/9824


Data del document
:   17-07-2007

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * prestació de serveis
    * contracte de serveis
    * licitació
    * empresa de transport

Licitació del concurs per a adjudicar el contracte de servici per a l'embalatge, el transport, el desembalatge i el muntatge de l'exposició Mariano Benlliure i la fira taurina al museu de Belles Arts de València i al museu de Belles Arts Gravina d'Alacant. [2007/9824]  
Per Resolució de la Presidència de la Comissió Executiva del Consorci de Museus de la Comunitat Valenciana de data 17 de juliol de 2007, s'aproven els plecs de les clàusules administratives particulars i prescripcions tècniques particulars per a la contractació per concurs i procediment obert del contracte de servici per a l'embalatge, el transport, el desembalatge i el muntatge de l'exposició Mariano Benlliure i la fira taurina al museu de Belles Arts de València i al museu de Belles Arts Gravina d'Alacant, resolució que s'exposa al públic a fi que puguen presentar-se reclamacions.  
Simultàniament, es procedix a l'anunci de la licitació per un termini de 15 dies naturals i durant el qual els licitadors podran presentar les seues ofertes d'acord amb el que disposa el plec de condicions i amb el contingut següent:  
1. Objecte del contracte. El Consorci de Museus de la Comunitat Valenciana (d'ara en avant CMCV) produïx una exposició titulada Mariano Benlliure i la Fira Taurina, que se celebrarà al Museu de Belles Arts de València, entre el 18 de setembre i el 2 de desembre de 2007, i al Museu de Belles Arts Gravina d'Alacant, entre el 19 de desembre de 2007 i el 2 de març de 2008.  
L'objecte del treball que se sol·licita és l'embalatge de les obres que componen estes exposicions, el transport des dels llocs d'origen fins al Museu de Belles Arts de València i, posteriorment, fins al Museu de Belles Arts Gravina d'Alacant, on es procedirà al desembalatge corresponent. Després de la clausura d'esta última exposició es retornaran les obres als llocs d'origen respectius. També és objecte de la contractació el muntatge de les obres en les sales corresponents, d'acord amb el que es detalla en el plec de prescripcions tècniques.  
Els servicis que s'han de realitzar es dividiran en tres lots, que seran objecte d'adjudicació independent.   
La relació detallada de les obres d'art objecte del servici d'embalatge, transport des dels llocs d'origen fins al museu corresponent, desembalatge, muntatge i retorn als llocs d'origen respectius després de la clausura, figuren en l'annex del plec de prescripcions tècniques. En cada obra d'art, s'hauran d'observar les especificacions que s'assenyalen detalladament en el dit annex.  
2. Tipus de licitació. El pressupost del contracte que servirà de base o tipus de licitació és el següent:  
Noranta mil euros (90.000), IVA inclòs, per al lot 1.   
Seixanta-cinc mil euros (65.000), IVA inclòs, per al lot 2.  
Quinze mil euros (15.000), IVA inclòs, per al lot 3.   
3. Garantia provisional i definitiva. La provisional, que correspon al 2% del tipus de licitació, s'establix en la quantitat de Tres mil quatre-cents euros (3.400), i la definitiva serà del 4% del preu d'adjudicació.  
4. Publicitat dels plecs. Estaran a la disposició dels interessats tots els dies laborables a les oficines del Consorci de Museus a València, Avinguda de Campanar, número 32, des de les 9:00 fins a les 14:00 hores.  
5. Classificació de l'empresa licitadora. Per a concórrer al concurs, l'empresa licitadora haurà d'estar com a mínim classificada en el Grup R, Subgrup 4, Categoria B o superior.  
6. Presentació de proposicions. Les proposicions es presentaran a les oficines del Consorci de Museus de les 9:00 a les 14:00 hores durant els 15 dies naturals següents a la publicació d'este anunci en el Diari Oficial de la Comunitat Valenciana, llevat que l'últim dia siga dissabte, i en este cas el termini quedarà automàticament prorrogat fins a les 14:00 hores del següent dia hàbil.   
7. Obertura de pliques. A les oficines del Consorci de Museus, a les 12:00 hores del quint dia hàbil següent al d'expiració del termini per a la presentació de proposicions, llevat que eixe dia siga dissabte, i en este cas la celebració de l'acte tindrà lloc l'immediat dia hàbil següent.  
8. Exposició de l'expedient i plecs de clàusules. L'expedient de contractació, així com els plecs de clàusules i els annexos estaran a disposició dels interessats a les oficines del Consorci de Museus, els dies hàbils des de les 9:00 fins a les 14:00 hores, des de la data de publicació del present anunci en el Diari Oficial de la Comunitat Valenciana.  
9. Model de proposició econòmica (sobre A). La proposició econòmica serà redactada d'acord amb el model del plec de clàusules administratives particulars.  
Anunci que es fa públic per a coneixement general amb vista a la presentació d'ofertes pels interessats.  
València, 17 de juliol de 2007.- El president de la Comissió Ejecutiva: Rafael Miró Pascual .